

**AIZKRAUKLES NOVADA DOME**

Lāčplēša iela 1A, Aizkraukle, Aizkraukles nov., LV-5101, tālr. 65133930, e-pasts dome@aizkraukle.lv, www.aizkraukle.lv

Aizkrauklē

15.02.2024. sēdes protokols Nr.2., 49.p.

**LĒMUMS** **Nr.113**

**Par valsts vietējā autoceļa V930 "Daudzevas rampas pievedceļš"**

**un V929 “Daudzeva-Dimanti”**

**pārņemšanu bez atlīdzības pašvaldības īpašumā**

Autoceļš V930 “Daudzevas rampas pievedceļš” un autoceļš V929 “Daudzeva - Dimanti” ir valstij Satiksmes ministrijas personā piekrītoši nekustamie īpašumi.

Valsts vietējais autoceļš V930 “Daudzevas rampas pievedceļš”, kadastra Nr.32500040466, sastāv no zemes vienības ar kadastra apzīmējumu 32500040466, nekustamais īpašums nav kadastrāli uzmērīts un reģistrēts Zemesgrāmatā.

Valsts vietējais autoceļš V929 “Daudzeva - Dimanti”, kadastra Nr.32500040397, sastāv no zemes vienības ar kadastra apzīmējumu 32500040397, nekustamais īpašums nav kadastrāli uzmērīts un reģistrēts Zemesgrāmatā.

Autoceļi V930 un V929 jau vairākus gadus ir sliktā tehniskā stāvoklī – autoceļam nav veikti manāmi uzlabojumi, tam nav pienācīgas lietus ūdens savākšanas sistēmas, nav nodrošināta infrastruktūra drošas satiksmes organizācijai gājējiem un personām ar īpašām vajadzībām.

Mūsdienām atbilstoša satiksmes/gājēju kustības organizēšana attiecīgajā teritorijā bez būtiskas pārbūves nav iespējama. Atjaunošana tuvākajā laikā nav paredzēta, un tas nav iekļauts valsts autoceļu sakārtošanas darbu programmās.

Aizkraukles novada domē ir vērsies uzņēmējs SIA “Tālava” ar lūgumu pašvaldībai sakārtot autoceļu V930, lai uzlabotu satiksmi Daudzevas ciema centrā, kur tiek būvētas jaunas ražošanas ēkas. Autoceļš nodrošina piekļuvi tādiem infrastruktūras objektiem kā veikals, autobusu pietura, Daudzevas ciemata centra vienģimeņu, daudzdzīvokļu ēkas, bērnudārzam, Pagastmājai, kur atrodas sociālais dienests, ģimenes ārsta prakse, aptieka, bibliotēka.

Aizkraukles novada dome plāno pārņemt īpašumā autoceļu V930 “Daudzevas rampas pievedceļš” un autoceļu V929 “Daudzeva-Dimanti” ar mērķi veikt drošības, funkcionālo un estētisko uzlabošanu, piesaistot Valsts kases aizņēmumu un pašu finansējumu. Saskaņā ar Pašvaldību likuma 4.panta pirmās daļas 2.punktu Pašvaldības autonomā funkcija ir gādāt par pašvaldības administratīvās teritorijas labiekārtošanu un sanitāro tīrību, saskaņā ar Pašvaldību likuma 4.panta pirmās daļas 3.punktu autonomā funkcija it gādāt par pašvaldības īpašumā esošo ceļu būvniecību, uzturēšanu un pārvaldību. Aizkraukles novada pašvaldība, pārņemot autoceļus V930 un V929, iegūs tiesības ieguldīt pašvaldības budžeta līdzekļus iepriekš minēto autoceļu uzturēšanā, veicinot pašvaldības autonomās funkcijas izpildi – gādāt par savas administratīvās teritorijas labiekārtošanu un sanitāro tīrību, kā arī tiks sakārtota infrastruktūra, tādējādi nodrošinot Daudzeses pagasta iedzīvotāju intereses.

Likuma “Par autoceļiem” 4.panta 11. daļa paredz, ka atsevišķos gadījumos ar Ministru kabineta lēmumu valsts autoceļus un to zemes, tai skaitā ceļu zemes nodalījumu joslas, ar visām šo autoceļu kompleksā ietilpstošajām būvēm var nodot pašvaldību pārziņā.

Publiskas personas mantas atsavināšanas likuma 42.panta pirmā daļa nosaka, ka valsts nekustamo īpašumu var nodot bez atlīdzības atvasinātas publiskas personas īpašumā.

Aizkraukles novada dome, pārņemot īpašumā bez atlīdzības autoceļus V930 un V929, plāno veikt teritorijas sakārtošanu un jauna seguma uzklāšanu, lietus ūdens novadīšanas sistēmas un gājēju ietves sakārtošanu.

Pamatojoties uz Pašvaldību likuma 3.panta otro daļu, 4.panta pirmās daļas 2.punktu, 4.panta trešo daļu, 73.pantu, Publiskas personas mantas atsavināšanas likuma 3.panta pirmās daļas 6.punktu un 42.panta pirmo daļu, Aizkraukles novada domes Finanšu un tautsaimniecības jautājumu komitejas 08.02.2024. atzinumu, atklāti balsojot: ar 15 balsīm “PAR” (Jānis Sarmis BAJINSKIS, Ingūna GRANDĀNE, Dāvis KALNIŅŠ, Elita KAŅEPĒJA, Guntis LIBEKS, Leons LĪDUMS, Aigars LUKSS, Jurijs MAŠKOVS, Anita OSTROVSKA, Zane ROMANOVA, Arvis UPĪTS, Evija VECTIRĀNE, Dainis VINGRIS, Andris ZĀLĪTIS, Einārs ZĒBERGS), “PRET” – nav, “ATTURAS” – nav, balsojumā nepiedalās Aivars MIEZĪTIS, Aizkraukles novada dome **NOLEMJ**:

1. **Ierosināt** Latvijas Republikas Satiksmes ministriju nodot Aizkraukles novada pašvaldības īpašumā bez atlīdzības VSIA „Latvijas Valsts ceļi” valdījumā un Latvijas Republikas Satiksmes ministrijas īpašumā esošo nekustamo īpašumu V930 “Daudzevas rampas pievedceļš”, kadastra Nr.32500040466 un V929 “Daudzeva - Dimanti”, kadastra Nr.32500040397, Aizkraukles novada pašvaldības funkciju nodrošināšanai.
2. Lēmumu nosūtīt:
   1. Latvijas Republikas Satiksmes ministrijai uz e-adresi;
   2. VSIA „Latvijas Valsts ceļi” uz e-adresi.

|  |  |  |
| --- | --- | --- |
| Sēdes vadītājs,  domes priekšsēdētāja vietnieks  attīstības un sadarbības jautājumos |  | Dainis Vingris |